Qarayanaq cücüqapan

Qarayanaq cücüqapan (Conopophaga melanops) — Braziliyaya endemik olan "Conopophagidae" fəsiləsinə aid bir quş növü. Erkək fərdləri narıncı tacı, qara üzü və ağ boğazı ilə fərqlənir, dişilər isə qəhvəyi rəngli lələklərə malikdir.

Taksonomiya
Fransız təbiətşünası Lui Pyer Vyeyo 1818-ci ildə qara yanaqlı cücüqapanı təsvir etmiş və ona qədim yunan sözləri olan "melas" (qara) və "ops" (üz) sözlərindən törəyən "melanops" adını vermişdir. Qarayanaq cücüqapanın üç yarımnövü mövcuddur:

-"C. m. perspicillata" (Lixtenşteyn, MHK, 1823) – Baiya və Serjipi (şərqi Braziliya)

-"C. m. melanops" (Vyeyo, 1818) – cənub-şərqi Braziliya

-"C. m. nigrifrons" (Pinto, 1954) – Paraibadan Alaqoasa qədər (şərqi Braziliya)

Təsvir
Qarayanaq cücüqapan təxminən 11,5 sm uzunluğunda olan kiçik və yumru bir quşdur, quyruğu qısadır. Cinsi dimorfizm göstərir: erkəklər rəngli lələklərə malikdir, dişilər isə ümumilikdə qəhvəyi rəngdədir. Erkəklərin üzü və yanaqları qara, tacı narıncı, boğazı isə ağ rəngdədir. Üst hissələri qəhvəyi, alt hissələri açıq boz rəngdədir, qarın lələkləri daha ağ, yan tərəfləri isə sarımtıl rəngdədir. Dişilər üstdən daha çox qəhvəyi rəngdədir, ağ qaş xətti və qanadlarında sarımtıl ləkələr var. Bu növ qırmızımtıl cücüqapanına bənzəyir.

 İstinadlar 

 Xarici keçidlər 

Kateqoriya:1818-ci ildə təsvir edilən quşlar
Kateqoriya:Lui Pyer Vyeyo tərəfindən adlandırılmış taksonlar
Kateqoriya:Təhlükədə olmayan növlər
Kateqoriya:Qırmızı kitaba görə az qayğı tələb edən növlər